APROBACIÓN DEFINITIVA DO REGULAMENTO DE FUNCIONAMENTO DO PLAN MADRUGA NOS CENTROS DE ENSINO
ADMINISTRACIÓN LOCAL — Municipal — Meis (Ordenanzas e Regulamentos, 14/06/2018)

Transcorrido o prazo de exposición pública ( B. O. P nº 72 de 13 de abril de 2018) e ao non terse presentado ningunha reclamación, considerarase aprobado definitivamente o Regulamento do Plan Madruga, de acordo co art.49 da Lei de Bases do Réxime Local. Conforme ao establecido no artigo 70.2 do citado texto legal faise público o texto íntegro do mesmo: O concello de Meis ten, coma un dos seus obxectivos a creación de servicios e programas que concilien a vida laboral e familiar das veciñas e veciños do municipio. A tal fin decídese a posta en marcha do servizo do “Plan Madruga” para arbitrar fórmulas de educación complementarios que favorezan a compatibilidade dos horarios laborais dos pais cos horarios escolares dos alumnos dos centros educativos. O programa lévase a cabo nos centros de ensino do Concello (colexios e CRA). Este programa consiste en acoller ós nenos e nenas, cando así o soliciten os seus pais, á primeira hora da mañá no centro escolar, ata o inicio das clase. Haberá un monitor que os atenderá e que organizará acitividades de lecer e tempo libre, durante ese tempo. En virtude do exposto, e de conformidade coas competencias concedidas polos artigos 133,2e 142 da constitución, polos artigos 2 e 106 da Lei 7/1985, do 2 de abril, de Bases do Réxime Local, procédese a regular os servicios incluídos no denominado “Plan Madruga”. O “Plan Madruga” ten como obxectivo principal responder ás necesidades familiares derivadas do desfase existente entre os horarios escolares e laborais, garantindo a atención das nenas e dos nenos por persoas debidamente cualificadas, que lles ofrezan actividades encamiñadas a fomentar a súa creatividade e autonomía, cubrindo a necesidade de atención a nenos e nenas antes do inicio das clases pola mañá. Os obxectivos específicos son: Garantir a atención dos/as escolares por persoal debidamente cualificado durante o tempo previo à xornada lectiva. a) Os servizos que comprende o "Plan Madruga" prestaranse, de luns a venres, en dias lectivos. b) Comezará a partir das 7.45 horas ata as 9.00h da mañá. O programa incluirá, polo menos, os seguintes servizos: a) Servizo de acollida e coidado dos nenos. b) Servizo de monitorado: as/os monitoras/es atenderán ao alumnado. Deberán garantir os hábitos de hixiene e facerlles un seguimento especial ás nenas e aos nenos de menor idade ou con dificultades. A parte disto, realizarán actividades de ocio cos nenos e coas nenas, durante o tempo de duración do servizo. c) As monitoras e os monitores deixarán limpo o local destinado ao servizo, así como os espazos que ceda o centro para a realización de actividades complementarias. d) As monitoras ou monitores serán o vinculo entre os/as nenos/as e os pais/nais. Informarán a estes e ó Concello das incidencias que se produzan. Está dirixido a todas ás alumnas e alumnos dos centros de ensino do Concello (colexios e CRA), para o que é requisito esencial estar matriculados no centro correspondente. A efectos de xustificación, deberá acompañarse, xunto coa solicitude o certificado de matrícula do centro. A integración de nenos e de nenas con discapacidade estará supeditada para cada curso escolar á existencia de persoal cualificado e en número suficiente. En todo caso, solicitarase informe médico que acredite o nivel de autonomía para así poder valorar a posibilidade de integrar ao alumno no programa. A petición de admisión realizarase cubrindo o impreso que se Ile facilitará nas oficinas municipais no período de inscrición. O período de inscrición determinarase cada curso e será de quince días, dentro do mes de agosto, facéndose pública a apertura de dito prazo mediante anuncios e bandos. O número máximo de prazas dispoñibles farase público no momento de apertura do prazo de inscrición. Durante o curso escolar poderanse recoller inscricións en calquera momento, sempre que haxa prazas dispoñibles. As solicitudes presentaranse no Rexistro Xeral do Concello, achegando xunto con ellas fotocopia da seguinte documentación, debidamente compulsada: a) Resgardo de matrícula escolar. b) Fotocopia do DNI do pai e da nai. c) Certificado de convivencia. d) Contratos laborais do pai e da nai, da última nómina ou recibo de autónomos, no seu caso. e) Certificación bancaria. f) Autorización para domiciliación bancaria dos recibos correspondentes ó servicio. g) No caso de existir divorcio ou separación dos pais, documentación que acredite tal circunstancias, ó efectos de aportación da documentación de só o proxenitor có que conviva o neno. h) Fotocopia da tarxeta de asistencia sanitaria do neno. A lista de admitidos realizarase por orde de presentación de instancias, dos solicitantes que reúnan tódolos requisitos na data de finalización do prazo de inscrición. A devandita lista estará exposta ó público por espazo de cinco días hábiles no tablón de anuncios do Concello, a fin de que poida examinarse a mesma e presentar as reclamacións que se estimen convenientes. Unha vez cuberto o número máximo de prazas dispoñibles, cas restantes solicitudes elaborarase unha lista de espera, por orde de presentación Durante o curso escolar, no caso de producirse vacantes, admitirase ós nenos incluídos na lista de espera, seguindo o orde da mesma, sempre que se xustifique cumprir os requisitos necesarios para a súa admisión. O Concello e o centro reservan para sí o dereito de admisión e de exclusión temporal ou definitiva dos alumnos e das alumnas que se comporten de forma incorrecta, que interfiran no normal desenvolvemento do servicio ou teñan problemas dunha normal convivencia cos outros nenos. Antes de tomar unha decisión desta índole, darase sempre audiencia aos pais e nais ou aos titores dos menores, e realizarase un aviso previo. Non poderán asistir os usuarios con febre ou con enfermidades contaxiosas. O persoal encargado do servicio contará coa formación como monitor de tempo libre. As actividades que se desenvolverán no tempo libre son as seguintes: a) Xogos cooperativos b) Xogos de mesa c) Manualidades d) Actividades deportivas e de lecer As cotas, son as establecidas na ordenanza fiscal reguladora do devandito servicio. As actividades desenvolveranse nos espazos que se determine polo Concello, previo informe do Centro Escolar.1. Serán causas de baixa nos servizos: a) O incumprimento dos requisitos establecidos. b) A solicitude dos pais, nais ou representantes legais. c) A falta de pagamento da cota establecida, A tal efecto, en caso de falta de pago, requirirase ó pai/nai ou tutor para que proceda ó pago da cuota correspondente, concedéndolle un prazo para o seu ingreso.- Se transcorrido o prazo non se efectúa o pagamento, notificaráselle a baixa do alumno no servicio. d) A comprobación da falsidade nos documentos ou datos achegados, con independencia das infraccións administrativas e/ou penais que a devandita conduta constitúa. e) A falta de asistencia continuada durante un mes completo sen causa xustificada. Este Regulamento, que consta de trece artigos, entrará en vigor tras a súa aprobación definitiva, unha vez publicada publicada integramente no Boletín Oficial da Provincia e transcorrido o prazo a que se refire o art.65.2 da Lei 7/1985, de 2 de abril, de bases do réxime local e estará en vigor en tanto non se acorde a derrogación do mesmo. Contra o acordo que poña fin á vía administrativa e contra a disposición xeral aprobada definitivamente pode interpoñerse directamente, por quen se considere lexitimado, o recurso contencioso administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados dende o día seguinte ó da publicación do texto íntegro da disposición impugnada, consonte ó establecido nos artigos 10.1.5) e 46.1 da Lei 29/1998 de 13 de xuño reguladora da xurisdición Contencioso-Administrativa. Non obstante, tamén poderase interpoñer calquera outro recurso que o interesado estime procedente conforme a Dereito, significándolle que o artigo 107.3 da lei 30/92 do Réxime Xurídico das Administracións Públicas e Procedemento anterior, non admite a interposición de recursos en vía administrativa contra as disposicións administrativas de carácter xeral. Meis, 30 de maio de 2018. O ALCALDE. José Luis Pérez Estévez.